Samo Kukovica, AMD Krško

V letošnji sezoni se bom najbolj osredotočil na ligaške dirke, saj si bom le s tem zagotovil večje število dirk in pa seveda več priložnosti na Poljskem in Danskem. V ligaških dirkah sam pri sebi vem, kakšne imam možnosti, vendar upam na najboljše in da se mi uspe obdržati nekje v ligah. 

Maksimalno pa se bom seveda potrudil tudi na dirkah državnega prvenstva članov, kjer imam cilj priti med prvih 5 in pa seveda na državnem prvenstvu mladincev, kjer vozim zadnje leto in mislim, da sem sposoben zbrati dobre vožnje in doseči to, kar si želim.
